Со овој Предлог - законот за изменување и дополнување на Законот за исплата на пензии и пензиски надоместоци од капитално финансирано пензиско осигурување се врши усогласување со новиот Закон за општа управна постапка

Со членот се уредува рокот за постапување од страна на Фондот на ПИОМ за доставување копија од одговор до пензиското друштво и истиот изнесува три дена.

Со членот 2 се врши доуредување на постојниот член 34 во делот на поднесување на барање за остварување право на старосна пензија од втор столб. Имено, се предлага во постапката за остварување право на пензија од втор столб се применуваат одредбите од Законот за пензиското и инвалидското осигурување. Ова од причина што остварувањето на правото на пензија од втор столб е дел од постапката за остварување право на пензија од првиот пензиски столб

Со членот 3 се пропишува глоба за пре­кр­шок на овластено службено лице во Фондот на ПИОМ ако во рок од три дена од денот на приемот на барањето не достави потврда дека членот на пензинскиот фонд нема остварено право на пензија поради не исполнување на условите по однос на должината на пензискиот стаж.

Со членот 4 се уредува дека започнатите постапки до денот на отпочнување на примената на овој закон ќе завршат согласно законот по кој биле започнати, а со членот 5 се пропишува примената на овие измени и дополнувања, односно истите ќе отпочнат да се применуваат со денoт на примената на Законот за општата управна постапка („Службен весник на Република Македонија“ бр. 124/15).